Jean-Marie Lecomte

Jean-Marie Lecomte, a skepyî a Brussele, li 23 d' may 1925 ey a morou a Lidje li 12 di måss 2008. Mins il a crexhou a Brå-dlé-Lierneu.

Di s' mestî, il esteut pere djezwite. Si a-t i passé ene grosse pårt di s' vicåreye (39 ans å long) e Congo.

 Ouve pol walon 
C' est onk des pus grands ratourneus di des tecses rilidjeus e walon. 

Il a rmetou e walon les Evandjîles  sorlon sint Matî (imprimateure do 4 d' awousse 2000), et sorlon sint Djhan (imprimateure do 19 d' awousse 2002). 

Adonpwis, il a translaté l' Ouve des Apoisses (imprimateure do 22 d' decimbe 2003). I l' a eto eredjistré so cassete.

Il a-stafistolé et rexhe so papî les Evandjiles sorlon sint Luk (imprimatur do 2 d' octôbe 1999); sorlon sint Mår (imprimatur do 6 di decimbe 2001), les cenes k' avént stî ratournêyes pa Joseph Mignolet.

Il a scrît pol Rantoele eyet pol Walone. I meteut voltî so les fis ses ratournaedjes des sints lives.

 Ratournaedje d' ene priyire 
Priyire da Sint IgnaceTecse metou sol sovni k' on-z a dné  azès djins, a si etermint.

Purdoz, Signeur, et acceptez
Tote mi liberté,
Tot çou k’ dji m’ sovén, tot çou k’ dji comprind,
Et tot çou k’ dj’ a, et k’ est da minne,
C’ est Vos ki m’ les a dné : vola ki dji vs les rind.
Totafwait est da Vosse.
Fijhoz è tot çou k’ Vos vloz.
Dinez m’ seulmint l’ gråce di vs inmer
Et d’ viker e vosse påye. Ci serè bon assez.
Åmen.Li minme tecse tot notant l' accint walon do scrijheu.

 Ritchesse do ratournaedje 
Cwand gn a l' minme mot u fråze di rvént tofer ezès sints scrijhaedjes, i n' el ratoûne nén del minme façon tchaeke côp, minme ådvins do minme live. Metans, εὐδόκησα:
c' est d'vins li ki dj' a mètou tot m' coûr (Matî 3:17)
c' est dvins vos ki dj' a metou tot m' cour (Luk 3:22)
c' est d'vins li k' dj' a mètou tot m' plêzir (Matî 17:5)
c' èst vos ku dj' inme du tot m' coûr (Mår 1:11)
ki dj' a tchûzé (Matî 12:18)
il a plait (Luk 12:32)

Poy k' e l' oridjinå grek, gn a pont d' adire, on s' åreut atnou k' e walon, ça fouxhe parey eto. Metans, po Mignolet c' est todi: «dj'a mètou mès complêhances».

 Hårdêyes difoûtrinnes  
 Si pådje so l' Aberteke
 Si otobiyografeye (avou l' accint d' Lierneu)
 Ouve des Apoisses
 Tecse e rfondou avou hårdêyes odio 
 Mwaisse modêye, avou l' accint d' Brå-dlé-Lierneu
 Montaedje videyo do prumî tchaptrê
 Evandjîles
 Ratournaedje di l' Evandjîle sint Matî (avou l' accint del Hôte Årdene).
 Ratournaedje di l' Evandjîle sint Mår (avou l' accint del Hôte Årdene).
 Ratournaedje di l' Evandjîle sint Luk (avou l' accint del Hôte Årdene].
 Ratournaedje di l' Evandjîle sint Luk (ene miete rifondou, nén co rcoridjî pår)
 Ratournaedje di l' Evandjîle sint Djhan (avou l' accint del Hôte Årdene]
 Ratournaedje di l' Evandjîle sint Djhan (ene miete rifondou, nén co rcoridjî pår)


 Sourdants 

Lecomte